Stray Kids

**Stray Kids** (korejiešu: 스트레이 키즈; RR: *Seuteurei Kijeu*; bieži lietota abreviatūra **SKZ**) ir Dienvidkorejas grupa, ko JYP Entertainment izveidoja caur tāda paša nosaukuma 2017. gada realitātes televīzijas šova. Grupā ir astoņi dalībnieki: Bang Chan, Lee Know, Changbin, Hyunjin, Han, Felix, Seungmin un I.N. Stray Kids primāri paši raksta, komponē un producē savus ierakstus; galvenā producēšanas komanda ir 3Racha un sastāv no Bang Chan, Changbin, un Han, taču arī pārējie grupas dalībnieki aktīvi iesaistās dziesmu rakstīšanā.

## Dalībnieki
Grupas dalībniekus izraudzījās tās līderis Bang Chan. Ejot cauri realitātes šovam, puiši trenējās un gatavojās visi kopīgi debitēt. Taču 2019. gada 28. oktobrī Stray Kids dalībnieks Kim Woojin pameta grupu un lauza līgumu ar JYP Entertainment nezināmu personīgu iemeslu dēļ. 
Grupas dalībnieki Bang Chan, Changbin un Han ir arī dziesmu rakstīšanas un producēšanas apvienībā 3Racha, kura ir regulāri iesaistīta vārdu rakstīšanā un komponēšanā ne tikai savai grupai, bet arī citiem māksliniekiem.

## Nosaukums un logo
thumb|Grupas Stray Kids logo|257x257px
Ierakstu kompānija JYP Entertainment nav definējusi grupas nosaukuma "Stray Kids" nozīmi, to ir darījuši grupas dalībnieki. Nosaukums oriģināli stāstīja par kādu pazudušu bērnu, kurš vēlas dzīties pakaļ saviem sapņiem, taču šobrīd tas jau ir attīstījies līdz idejai kopīgi atrast ceļu prom no ierastā, normālā un standartizētā.

## Darbības kopsavilkums
Grupa savu neoficiālo pirms-debijas EP ierakstu *[[Mixtape (Stray Kids EP)|Mixtape]]* izdeva 2018. gada janvārī un oficiāli debitēja 25. martā ar EP *[[I Am Not (EP)|I Am Not]]*, kam sekoja EP *[[I Am Who (EP)|I Am Who]]* un *[[I Am You (EP)|I Am You]]*, noslēdzot *I Am* EP sēriju. Grupas EP triloģija *Clé*, kas sastāv no *[[Clé 1: Miroh]]*, *[[Clé 2: Yellow Wood]]*, un *[[Clé: Levanter]]*, tika publicētas 2019. gadā. Stray Kids pirmais studijas albums *[[Go Live (albums)|Go Live]]* (2020) kļuva par grupas pirmo platīna sertificēto albumu Korejas Mūzikas satura asociācija (KMCA). Togad Stray Kids ar kompilācijas albumu *[[SKZ2020]]* debitēja Japānā, kas tika izdota ar Epic Records Japan starpniecību.

2021. gadā Stray kids otrais studijas albums *[[Noeasy]]* kļuva par grupas pirmo miljonu pārdoto albumu. Pēc promocijas līguma parakstīšanas ASV ar Republic Records 2022. gadā, grupa izdeva savus EPs *[[Oddinary]]*, *[[Maxident]]* (abus 2022), *[[Rock-Star (EP)|Rock-Star]]* (2023), un *[[Ate (EP)|Ate]]* (2024); viņu trešo studijas albumu *[[5-Star (Stray Kids album)|5-Star]]* (2023) un pirmo miksteipu *Hop* (2024). Visi pieci albumi ieguva pirmo vietu ASV ''Billboard'' 200 topā un iekļuva Lielbritānijas albumu topā, padarot Stray Kids par pirmo grupu, kas debitējusi *Billboard* 200 topa augšgalā ar pirmajiem pieciem albumiem. KMCA albumu pārdošanā sertificēja *5-Star* albumu kā piecu miljonu pārdoto albumu, padarot Stray Kids par trešo grupu, kas to ir sasniegusi Korejā. Līdz ar 2024. gada decembri Stray Kids ir pārdevuši aptuveni 30 miljonus albumus — gan korejiešu, gan japāņu izdotos.

## Vēsture

### 2017—2018: Veidošanās, debija un ''I Am'' sērijas
2017. gada augustā JYP Entertainment (JYPE) paziņoja par savu jauno televīzijas realitātes šovu ar mērķi uzsākt vīriešu grupas debijas projektu. Kompānija tuvāko divu mēnešu laikā publiskojusi sīkākas detaļas, tostarp šova nosaukumu — *[[Stray Kids (realitātes šovs)|Stray Kids]]*. Pirms pirmizrādes 17. oktobrī JYPE laida klajā Stray Kids pirmo mūzikas video ar nosaukumu "Hellevator", kas vēlāk tika izdots kā digitāls singls.

Līdz ar Stray Kids oficiālās mājaslapas iznākšanu JYPE paziņoja par grupas debijas EP izdošanu ar nosaukumu *[[Mixtape (Stray Kids EP)|Mixtape]]*, kuras visu septiņu dziesmu līdzautori un mūzikas līdzautori bija grupas dalībnieki, un tajā iekļautas "Hellevator" un citas dziesmas, kuras grupa izpildīja realitātes šovā. EP un tā otrā skaņdarba "Beware" performances video tika publicēts 2018. gada 8. janvārī, bet "Spread My Wings" performances video tika augšupielādēts tiešsaistē nedēļu vēlāk. EP debitēja otrajā vietā Gaon Albumu topā un *Billboard* Pasaules albumu topā.

25. martā grupa oficiāli debitēja ar EP *[[I Am Not (EP)|I Am Not]]* un sava titulskaņdarba "District 9" mūzikas videoklipa iznākšanu 26. martā. Dziesmas "Grow Up" mūzikas videoklips un "Mirror" performances video tika izdoti attiecīgi 31. martā un 23. aprīlī. *I Am Not* debitēja Gaon Albumu topa ceturtajā vietā un martā pārdeva vairāk nekā 54 000 fizisku kopiju. 6. augustā tika publicēts grupas otrais EP *[[I Am Who (EP)|I Am Who]]* un tās galvenais singls "My Pace". Taču 22. oktobrī tika izdots EP *[[I Am You (EP)|I Am You]]* kā pēdējais ieraksts no Stray Kids albumu sērijas *I Am*.

14. aprīlī Stray Kids uzstājās KCON Japan 2018 — grupas pirmais priekšnesums ārpus Dienvidkorejas robežām.

### 2019: ''Clé'' sērijas un Woojin aiziešana
2019. gada sākumā Stray Kids apceļoja Āzijas un Klusā okeāna reģionu ar savu koncerttūri Unveil Tour "I Am...", kas sākās 19. janvārī Bangkokā. 5. martā JYPE paziņoja par grupas ceturtā EP *[[Clé 1: Miroh]]* izdošanu, lai atzīmētu grupas debijas pirmo gadadienu. 14. aprīlī grupa nopelnīja savu pirmo uzvaru mūzikas šovā *[[M Countdown]]* par albuma galveno singlu "Miroh". 19. jūnijā grupa izdeva savu pirmo īpašo albumu *[[Clé 2: Yellow Wood]]* un tā galveno singlu "Side Effects" starp savas pirmās pasaules tūres Amerikas un Eiropas posmiem.

Stray Kids 2019. gada 9. oktobrī laida klajā digitālo singlu ar nosaukumu "Double Knot" un paziņoja par District 9 Unlock World Tour, kas sākās 23. novembrī. Sākotnēji viņu piekto EP *[[Clé: Levanter]]* bija paredzēts izlaist 25. novembrī, taču 28. oktobrī JYPE paziņoja, ka Kim Woojin personisku apstākļu dēļ pametis grupu, un albuma izlaišana tika atlikta. 13. novembrī grupa izdeva mūzikas videoklipu dziesmai "Astronaut", tās pirmo singlu kā astoņu dalībnieku grupai. Tam 9. decembrī sekoja arī pats EP *[[Clé: Levanter]]*. Stray Kids 26. decembrī publicējusi digitālo singlu "Mixtape: Gone Days" kā pirmo singlu Mixtape projektā.

### 2020: Japāņu debija, ''生'' sērijas un ''All In''
2020. gada 24. janvārī Stray Kids izdeva pirmās angļu versijas "Double Knot" un "Levanter" kā digitālos singlus un dziesmas "Double Knot" angļu versijas performances video. Stray Kids debijas izdevums Japānā ar Epic Records Japan starpniecību bija kompilācijas albums *[[SKZ2020]]*, kurā iekļauti jauni iepriekšējo dziesmu ieraksti, kā arī "My Pace", "Double Knot" un "Levanter" japāņu versijas. Grupa 26. martā izlaidusi otro Mixtape projekta digitālo singlu "Mixtape: On Track". Stray Kids 3. jūnijā izdeva savu pirmo japāņu singlu "Top" un tā B-side "Slump". Dziesma "Top" tika izmantota kā tituldziesma animei *[[Tower of God]]*, taču dziesma "Slump" kā tās beigu dziesma. 13. maijā tika izlaista ierakstu korejiešu versija, bet 20. maijā — angļu versija. Singls debitēja pirmajā vietā Japānas Oricon singlu topā, padarot Stray Kids par ceturtajiem ārzemju vīriešu māksliniekiem, kas topā debitējuši ar pirmo singlu — pēc Jang Keun-Suk, Exo un iKon.

17. jūnijā Stray Kids izdeva savu pirmo studijas albumu *[[Go Live (albums)|Go Live]]* un tā galveno singlu "God's Menu". Albumā iekļautas arī "Top" un "Slump" korejiešu versijas, kā arī iepriekš izdotie singli "Gone Days" un "On Track". *Go Live* kļuva par grupas vispārdotāko albumu, debitējot pirmajā vietā iknedēļas Gaon albumu topā, līdz mēneša beigām pārdodot 243 462 kopijas, bet mēneša Gaon albumu topā sasniedzot piekto vietu. Korejas Mūzikas satura asociācija (KMCA) 2020. gada augustā albumu sertificēja kā platīna albumu, kas ir grupas pirmais izdevums, kas to sasniedza. "God's Menu" kļuva par grupas pirmo singlu, ko Amerikas Ierakstu industrijas asociācija (RIAA) sertificēja kā zelta ierakstu. 14. septembrī Stray Kids atkārtoti izdeva dažas dziesmas no sava pirmā studijas albuma *Go Live pavisam* jaunā albumā ar nosaukumu *In Life*. Promocijas laikā grupa saņēma mūzikas šova uzvaras MBC M's *[[Show Champion]]* un Mnet's *[[M Countdown]]*. *[[Time]]* savā 2020. gada 10 labāko dziesmu sarakstā ierindoja albuma *In Life* galveno singlu "Back Door" astotajā vietā — vienīgo korejiešu mākslinieku dziesmu sarakstā — un raksturoja to kā "māksliniecisku Frankenšteinu, kas ir tikpat lipīgs, cik sarežģīts".

4. novembrī Stray Kids izlaida savu pirmo japāņu EP *[[All In (EP)|All In]]* ar tituldziesmu "All In". EP iekļautas arī "God's Menu" un "Back Door" japāņu versijas un grupas pirmais japāņu singls "Top". 26. novembrī tika izdota dziesmas "All In" korejiešu versija kā digitāls singls.

### 2021: ''Noeasy un Christmas EveL''
26. jūnijā Stray Kids negaidīti laida klajā trešo singlu savam Mixtape projektam — "". Tā debitēja *[[Billboard Tops|Billboard]]* World Digital Dziesmu pārdošanas topā ar pirmo vietu šajā topā. Grupa savu otro studijas albumu *[[Noeasy]]* izlaida 2021. gada 23. augustā. Tā debitēja Gaon albumu topā pirmajā vietā, pārdodot vairāk nekā 1,1 miljonu eksemplāru un saņemot KMCA sertifikātu miljonu apmērā, padarot Stray Kids par pirmo JYP Entertainment mākslinieku, kas ir pārdevis vairāk nekā vienu miljonu albuma eksemplāru. Albuma galvenais singls "Thunderous" sasniedza 33. vietu Geon Digital Chart un 80. vietu ''Billboard'' Global 200, kā arī izpelnījās sešas uzvaras mūzikas programmās. Kā arī pavadošais mūzikas video vietnē *YouTube* 55 dienu laikā pēc publicēšanas sasniedza 100 miljonus skatījumu.

Grupa 13. oktobrī izdevusi savu otro japāņu singlu "Scars"/"Thunderous (Japanese ver.)". Singls ierindojās otrajā vietā Oricon Singlu topā un ''Billboard'' Japan Hot 100, pārdodot vairāk nekā 180 000 CD kopiju. 29. novembrī klajā nācis Ziemassvētku tematikai veltīts "īpašais svētku" albums ar nosaukumu *[[Christmas EveL]]*, kurā iekļauts titulieraksts ar tādu pašu nosaukumu un "Winter Falls" kā galvenie singli. Tas sasniedza Gaon Albumu topa augšu, pārdodot vairāk nekā 743 000 kopiju 2021. gadā, un KMCA to sertificēja dubultā platīna formātā. Stray Kids gadu noslēdza ar *[[SKZ2021]]* digitālo izdošanu 23. decembrī — kompilācijas albumu, kurā iekļautas agrāko dziesmu pārierakstītās versijas un "Scars" korejiešu versija.

### 2022: ''Oddinary'', ''Circus'' un ''Maxident''
2022. gada 10. februārī tika paziņots, ka Stray Kids kopā ar JYPE sieviešu grupu Itzy ir parakstījuši promocijas līgumu ar Republic Records ASV kā daļa no JYPE stratēģiskā partnerības plāna ar ierakstu kompāniju. Stray Kids 18. martā izlaida savu sesto EP *[[Oddinary]]*. EP sasniedza pirmo vietu topos Dienvidkorejā, Somijā, Polijā un ASV, martā pārdodot vairāk nekā 1,5 miljonus eksemplāru. Tas bija pirmais Stray Kids albums, kas parādījās Lielbritānijas albumu topā un ASV ''Billboard'' 200. Grupa ir trešais korejiešu mākslinieks, kas pēc BTS un SuperM ierindojās *Billboard* topa augšgalā. Tā singls "Maniac" kļuva par grupas pirmo dziesmu, kas parādījusies Lielbritānijas singlu topā, kur tā ierindojās 98. vietā.

Atbalstot *[[Oddinary]]*, Stray Kids paziņoja par savu otro koncertturneju — Maniac World Tour, kas sākās 29. aprīlī Seulā, Dienvidkorejā. Tam sekoja šovi Āzijā, Austrālijā un Ziemeļamerikā. Tā noslēgusies 2023. gada 2. aprīlī Losandželosā. 22. jūnijā Stray Kids izdeva savu otro Japānas EP *[[Circus (EP)|Circus]]*, pirms kura bija "Maniac" japāņu versija, jaunā dziesma "Your Eyes" un titulskaņdarbs "Circus". EP debitēja otrajā vietā Oricon Albumu topā un *Billboard Japan* Hot Albums. Grupas pārsteigums — 1. augustā tā publicējusi singlu "", lai atzīmētu savu ceturto gadadienu kopš tika atklāts fanu bāzes vārds — Stay.

Pirms grupas septītā EP *[[Maxident]]* izdošanas Stray Kids laida klajā "Heyday", ko 3Racha izpildīja *[[Street Man Fighter]]*'s Mega Crew misijai. *[[Maxident]]* un EP galvenais singls "Case 143" tika izdots 2022. gada 7. oktobrī. EP debitēja pirmajā vietā Dienvidkorejā, Polijā un ASV. Tas kļuva par viņu otro pēc kārtas albumu, kas ierindojās pirmajā vietā, ASV un ceturto Dienvidkorejas un ārvalstu albumu, kas iekļuvis ''Billboard'' 200 topa augšgalā. *[[Maxident]]* kļuva par Stray Kids un JYPE pirmo albumu, ar kuru pārdoti vairāk nekā divi miljoni un trīs miljoni kopiju, un to KMCA sertificēja kā trīskārtīgu miljonu. Viņi 21. decembrī izdeva trešo kompilācijas albumu *[[SKZ-Replay]]*, kurā iekļauti dalībnieku solo skaņdarbi un dziesmas, kas iepriekš neoficiāli tika izdotas kā video augšupielādes vietnē *YouTube*. Starptautiskā fonogrāfiskā industrijas federācija (IFPI) ierindojusi Stray Kids par 2022. gada septīto vislabāk pārdoto mākslinieku. *[[Maxident]]* un *[[Oddinary]]* bija 2022. gada sestā labākā un četrpadsmitā labākā pārdošanā nonākušie albumi.

### 2023: ''The Sound'', ''5-Star'', ''Social Path / Super Bowl (Japanese Ver.)'', un ''Rock-Star''
Stray Kids debijas studijas albums japāņu valodā ar nosaukumu *The Sound* tika izdots 2023. gada 22. februārī; pirms šī laidiena klajā nāca "Case 143" japāņu versija un titulieraksts. Tā pirmo reizi debitēja Oricon Albums topā pirmajā vietā ar 378000 kopijām, un Japānas ierakstu industrijas asociācija (RIAJ) to sertificēja kā dubulto platīnu. 2023. gada 2. jūnijā grupa izdeva savu trešo studijas albumu *5-Star* un galveno singlu "S-Class". Ieraksta "Topline" tapšanas procesā tika veikta sadarbība ar reperi Tiger JK. Albuma dziesmu tekstos pārrunātas unikalitātes, pārliecības un tieksmju tēmas. Albums sasniedza pirmo vietu dažādos reģionos, tostarp Dienvidkorejā, Francijā un ASV u.c. Tā no 2023. gada jūnija albums ir pārdevis vairāk nekā piecus miljonus eksemplāru, un KMCA to kā tādu ir arī sertificējusi. 2023. gada MTV Video Music Awards Stray Kids ieguva labāko K-popa videoklipu par dziesmu "S-Class".

No 2023. gada augusta līdz oktobrim Stray Kids uzsāka savu 5-Star Dome Tour Dienvidkorejā un Japānā. Grupa 21. jūlijā ieņēma galvenā mākslinieka titulu Lollapalooza mūzikas festivālā Parīzē, Francijā, un bija paredzēts, ka 23. septembrī Stray Kids parādīsies 2023. gada Global Citizen festivalā Ņujorkā, taču nelielas autoavārijas dēļ, kurā piedalījās trīs grupas dalībnieki, tā vietā uzstājās tikai 3Racha. Grupas trešais japāņu EP *Social Path / Super Bowl (Japanese Ver.)* iznāca 6. septembrī. Pirms iznākšanas tika publicēti abi galvenie singli "Social Path", kuros piedalījās japāņu dziedātāja-dziesmu autore LiSA un "Super Bowl" japāņu versija. EP kļuva par grupas otro numur-viens Japānā un tās pirmais miljonu sertificētais ieraksts Japānā.

Oktobrī Stray Kids piedalījās Lil Durk "All My Life" remiksa versijā un 10. novembrī izlaida savu astoto korejiešu EP *Rock-Star*, līdzās galvenajam singlam "LALALALA". EP sasniedza pirmo vietu Dienvidkorejā un ASV, bet "LALALALA" kļuva par grupas pirmo ierakstu ASV Billboard Hot 100 ar 90. numuru. IFPI par 2023. gada trešo vislabāk pārdoto mākslinieku nosauca Stray Kids, aiz Teilores Sviftas un Seventeen, kā arī *5-Star* par otro un *Rock-Star* par devīto vislabāk pārdoto albumu pasaulē 2023. gadā.

### 2024—tagad: ''Ate'', ''Giant'' un ''Hop''
Stray Kids 2024. gadā rīkoja divas fanu tikšanās — SKZ's Magic School Seulā, Dienvidkorejā no 29. līdz 31. martam, bet SKZ Toy World aprīlī Osakā un Saitamā, Japānā. Stray Kids izpildīja Japānas televīzijas drāmas *Re: Revenge — Yokubo no Hate ni* tituldziesmu, kuras nosaukums ir "Why?" kas tika izdota 12. aprīlī. Stray Kids apmeklēja 2024. gada *Met Gala* kā dizainera Tomija Hilfigera viesi. Viņi bija pirmais K-popa mākslinieki, kura visi dalībnieki kopā parādījās pasākumā un ierindojās numur viens sarkanā paklāja spēka reitingā vīriešu kategorijā, vēsta *The Hollywood Reporter*. Stray Kids 10. maijā izlaida singlu "Lose My Breath", kurā piedalās amerikāņu dziedātājs-dziesmu autors Čārlijs Pūts. Dziesma sasniedza 90. vietu *Billboard* Hot 100 un 97. vietu UK Singles topā.

2024. gada 18. jūlijā JYPE paziņoja, ka Stray Kids dalībnieki ir atjaunojuši līgumus ar kompāniju, un nākamajā dienā tika publiskots grupas devītais korejiešu EP *ATE* un tā singls "Chk Chk Boom". EP sasniedza pirmo vietu albumu topos Dienvidkorejā, Austrijā, Beļģijā, Francijā, Grieķijā, Ungārijā, Polijā, Portugālē un ASV. Stray Kids kļuva par pirmo grupu un otro mākslinieku, kas ar saviem pirmajiem pieciem atzīmētajiem albumiem iekaroja *Billboard* 200 topu. "Chk Chk Boom" kļuva par grupas augstāko virsotni Apvienotās Karalistes singlu topā un *Billboard* Hot 100 attiecīgi ar 30. un 49. numuriem. Atbalstot EP, grupa uzstājās lielos mūzikas festivālos I-Days Milānā, BST Hyde Park Londonā un Lollapalooza Čikāgā. Stray Kids arī sāka Dominate World Tour, kas sākās augustā Seulā, un devās ceļojumā uz Āziju, Austrāliju, Latīņameriku, Ziemeļameriku un Eiropu.

2024. gada oktobrī Stray Kids kļuva par otro K-popa grupu, kas uzstājusies American Music Awards, sekojot BTS. Grupa 13. novembrī izdeva otro japāņu studijas albumu *[[Giant (Stray Kids albums)|Giant]]*, kurā iekļauta atklāšanas dziesma "Night" un beigu dziesma "Falling Up" no *[[Kami no Tō: Tower of God]]* otrās sezonas "Workshop Battle" daļas. Stray Kids 13. decembrī izdeva "SKZhop Hiptape" īpašo albumu *HOP*. .......

Kā arī 2024. gadā Stray Kids izpildīja "Slash", kas iekļauts amerikāņu supervaroņu filmas *[[Dedpūls & Vilknadzis|Deadpool & Wolverine]]* (2024) skaņu celiņa albumā; un "Come Play" ar Young Miko un Tom Morello televīzijas seriāla *[[Arcane (TV seriāls)|Arcane]]* otrās sezonas skaņu celiņa albumā.

## Sasniegumi un balvas
Stray Kids savas karjeras laikā ir ieguvuši neskaitāmas balvas. 2019. gada 19. aprīlī Stray Kids uzvarēja savā pirmajā *[[Show Champion]]* mūzikas programmā ar "Miroh". Stray Kids Dienvidkorejā un starptautiskā mērogā saņēmuši neskaitāmas trofejas, tostarp desmit Asia Artist Awards, piecas Circle Chart Music Awards, astoņas The Fact Music Awards, septiņas Golden Disc Awards, sešas Hanteo Music Awards, sešas MAMA balvas, divas Japan Gold Disc Award, ''Billboard'' Music Award, iHeartRadio Music Awards, MTV Europe Music Awards, MTV Video Music Awards, MTV Video Music Awards Japan, Nickelodeon Mexico Kids' Awards un People's Choice Awards. Viņi ir uzvarējuši sešus *daesang*: trīs Asia Artist Awards pēc kārtas (2021—2023), divi labākie sniegumi pēc kārtas Hanteo Music Awards (2022—2023) un Asia Star Entertainer Award (2024).

## Koncerttūres
* District 9: Unlock World Tour (2019—2020)
* Maniac World Tour (2022—2023)
* 5-Star Dome Tour (2023)
* Dominate World Tour (2024—2025)

## Atsauces

## Ārējās saites

*